OpenLLM-France/wikimedia huggingface dataset:
# Centre d'Investigació Karisoke

El Centre d'Investigació Karisoke va ser originalment una estació d'investigació dels goril·les de muntanya a Ruanda.
La primatòloga Dian Fossey va fundar el centre el 24 de setembre de 1967, a prop de la frontera amb la República Democràtica del Congo, a la zona dels volcans Virunga, entre el Karisimbi i Višje. El nom del centre de recerca resultà de la combinació dels noms d'aquestes dues muntanyes. En aquella època, Ruanda patia seriosos problemes, polítics i financers.
Al principi, Karisoke només era un campament amb dues tendes. Més endavant, però, Fossey i els seus i les seves col·laboradores gradualment varen construir diverses cabanes, les quals, amb el temps, es van convertir en el campament base des del qual s'organitzen els seguiments diaris dels goril·les. A través de l'estudi intensiu i constant dels animals, l'estació es va guanyar una bona reputació internacional i va comptar amb la participació de personalitats científiques i estudiants de diversos països.
Després de la mort de Fossey, que va ser assassinada el 1985, el campament original, va continuar funcionant durant un temps, però durant el genocidi de Ruanda es va acabar abandonant. Des d'aleshores, està clausurat, però tot i això, encara representa una atracció per a molts turistes, admiradors i admiradores de l'obra i de la vida de Fossey.
En resposta a la mort cruel i innecessària del que, segurament, seria el seu goril·la més preuat Digit, Fossey va establir una fundació Digit Fons que va fer campanya activament per a la salvació dels primats en perill. Després de la mort de Fossey, la Digit Fons va passar a anomenar-se Dian Fossey Gorilla Fund Internacional el 1992. Aquesta nova fundació va restablir el Centre de Recerca Karisoke a la ciutat de Musanze (abans Ruhengeri).

## Referències

* ↑ Martha M. Robbins, Pascale Sicotte, Kelly J. Stewart. Mountain Gorillas: Three Decades of Research at Karisoke. Cambridge University Press, 2001. ISBN 0-521-78004-7.

## Enllaços externs

* Dian Fossey Gorilla Fund International Arxivat 2014-01-15 a Wayback Machine.
# Gabelianq

Gabelianq era un districte de la província armènia de l'Airarat, feu de la família de nakharark anomenada Gabelian. Tenien la capital a Kalzvan.
Limitava al nord amb el Havnunik, a l'est amb l'Arxarunik, a l'oest amb el Bassèn i al sud amb el Bagrevand.

## Referències

* ↑ Hovannisian, Richard G. (ed.). The Armenian people from ancient to modern times vol. I: The dynastic periods: from antiquity to the fourteenth century. Nova York: Palgrave Macmillan, 2004, p. 52. ISBN 9781403964212.
# HSG Wetzlar

El HSG Wetzlar és un club d'handbol alemany de la ciutat de Wetzlar. Competeix a la 1a Divisió de la Bundesliga alemanya.

## Palmarès

* Recopa d'Europa: Subcampió 1998

## Enllaços externs

* HSG Wetzlar - Lloc web oficial (alemany)
# El faro

El faro, coneguda també com El faro del Sur, és una pel·lícula argentina dramàtica de 1998 co-escrita i dirigida per Eduardo Mignogna i protagonitzada per Ingrid Rubio, Norberto Díaz, Ricardo Darín, Jorge Marrale i Norma Aleandro.

## Sinopsi

Després de la tràgica mort dels seus pares en accident de cotxe, una jove que s'ha quedat coixa ha de fer-se càrrec de la seva petita germana. Juntes intenten buscar-se la vida i, malgrat les seves dificultats de convivència, es tenen un gran amor i respecte mutu. Al llarg dels anys, la salut de la germana gran va empitjorant.

## Repartiment

* Ingrid Rubio com Carmela.
* Ricardo Darín com Andy.
* Norma Aleandro com Dolores.
* Norberto Díaz com Fernando.
* Jorge Marrale com Miguel.
* Boy Olmi com Richard.
* Mariano Martínez com Javier.
* Paola Krum com Sonia.
* Jimena Barón com Aneta (Nena).
* Florencia Bertotti com Aneta (Adolescent).
* Ulisses Di Roma com Baloncestista.
* Ricardo Passano com Ignacio.
* Roberto Vallejos com Michi.
* Elcira Olivera Garcés com Encarna.
* Oscar Ferrigno com Priesto.
* Ina Casares com Angelita.
* Carmen Renard com Conserte.
* Mónica Lacoste com Dorita.
* Mariano Bertolini com Federico.
* Florencia Carrillo com Paty.
* Matias Sciutto com Julián.
* Ana María Sarro com Tina.
* Carlos Gentile com Fotògraf.
* Federico Desseno com a Noi.
* Juan Ponce de Lleó com Cantant.
* René Cabell com Percussionista.
* Elke Orlob com Turista 1.
* Sara Bessio com Turista 2.
* Gabriel Germelli com Camioner 1.
* Daniel Devesa com Camioner 2.
* Patricia Camponovo com Llevant.
* Juan Santín com Pare de Carmela.
* Fernanda Nucci com Mare de Carmela
* Carmen Del Pino com Bebita.

## Premis

* XIII Premis Goya: Millor pel·lícula estrangera de parla hispana
* Festival Internacional de Cinema de Mont-real (1998): Millor actriu (Ingrid Rubio)
* Premi Cóndor de Plata (1998): Millor actriu (Ingrid Rubio)
* Premi Cóndor de Plata (1998): Revelació femenina (Jimena Barón)

## Referències

* ↑ Mignogna insiste en "El faro del Sur" en un cine de sentimientos, El País, 15 de maig de 1998
* ↑ El faro del sur a Fotogramas
* ↑ El faro al web dels Premis Goya

## Enllaços externs

* El faro a cinenacional.com
Goya a la millor pel·lícula iberoamericana :
# Centre d'atenció primària

Centre d'atenció primària (CAP) o centre de salut (CS) és l'edifici o lloc on la població és atesa en un primer nivell assistencial. El personal i l'activitat que s'hi fa, pot variar d'un país a un altre i d'un centre a altre.
A Espanya, als CAP, el nucli bàsic de serveis està format per les especialitats de medicina familiar i comunitària, pediatria, infermeria i personal administratiu de suport. Malgrat tot, cada vegada és més freqüent trobar als CAP altres professionals com són el treballador social, llevadora, odontologia, psicologia, psiquiatria, reumatologia, etc.) que contribueixen a l'increment de la qualitat de l'atenció prestada i a l'accessibilitat de la població als serveis sociosanitaris.
Normalment, als CAP, existeix un servei de recepció del ciutadans que hi van o truquen per telèfon. Aquest servei dona satisfacció directa a demandes concretes com poden ser el lliurament i recollida de documentació, informació presencial o telefònica, o bé programa visites pels professionals i proves diagnòstiques que habitualment es fan al CAP (espirometria, electrocardiograma, radiografies etc.).
Habitualment en el CAP hi ha:
* Consultes o despatxos, pels diferents professionals o serveis oferts.
* Zones, ocasionalment diferenciades, per a extracció i recollida de mostres (sang, orina i altres) per analitzar.
* Àrea d'atenció continuada (urgències), amb equipaments adients: carro de cures, electrocardiògraf, material per a oxigenoteràpia, desfibril·lador, medicació d'urgències, etc..

## Vegeu també

* Llista dels CAP de Catalunya
* CAP de Barcelona ciutat de l'ICS
* Volant (document)
* Hospital
* Tractament ambulatori
# Francesc de Castellví

«Francesc de Castellví» té aquests significats:
* Francesc de Castellví i Obando, militar i historiador català del segle XVIII
* Francesc de Castellví i de Vic, poeta valencià del segle XV
# Cal Jaumetó (Odèn)

Cal Jaumetó és una masia situada al municipi d'Odèn, a la comarca catalana del Solsonès.

## Referències

* ↑ Nomenclàtor oficial de toponímia major de Catalunya (2003), pàg. 589.
# Cotis de Paflagònia

Cotis de Paflagònia (Cotys, Κότυς) fou un rei de Paflagònia, probablement el mateix que Xenofont esmenta com Corylas o com Otys. Es creu que era un vassall persa que va negar l'obediència a Artaxerxes II de Pèrsia; fou cridat a la cort persa i va refusar obeir. Espitridates li va recomanar entrar en aliança amb Esparta i es va trobar amb Agesilau al que va convidar a Paflagònia i li va donar una considerable força que es va unir a l'exèrcit de l'espartà. En agraïment a Espitídrates, Agesilau va negociar el casament de la filla d'aquell amb el rei Cotis (395 aC). Alguns historiadors han identificat aquest Cotis amb Tios (Thyus) que fou derrotat pel sàtrapa de Capadòcia Datames i fet presoner, essent enviat a Artaxerxes el 364 aC, però la hipòtesi no s'ha pogut comprovar.

## Referències

* ↑ «Cotys». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# HSM

HSM té els següents significats:
* High School Musical, pel·lícula estatunidenca
* Hyper Sonic Motor, motor piezoelèctric usat en objectius de càmeres digitals
* Hardware security module, acrònim en anglès per Mòdul de seguretat hardware
* Hogar Social Madrid, organització feixista madrilenya
# El Bosc d'Anykščiai

El Bosc d'Anykščiai (en lituà: Anykščių šilelis), és un poema escrit per Antanas Baranauskas i publicat el 1861 per Laurynas Ivinskis, és una obra literària puntal a la història de la literatura lituana.
El poema expressa la llarga relació entre el poble lituà i els seus boscos. Va ser inspirat per la poesia d'Adam Mickiewicz i guarda similituds amb la poesia romàntica de Wordsworth i d'altres obres similars de principi del segle xix, però transmet significats addicionals relacionats amb l'opressió rebuda al país de Lituània durant la seva inclusió durant el segle xix a l'Imperi Rus.

## Referències

* 1 2 Wendell Mayo. «A Note of Oppositional Discourses in Baranauskas's Anykščių Šilelis». Lituanus. Arxivat de l'original el 2008-07-20. [Consulta: 26 setembre 2013].
* 1 2 «ANYKŠČIŲ ŠILELIS - The forest of Anykščiai». Lithuanian Classical Literature Anthology, sponsored by UNESCO. [Consulta: 26 setembre 2013].

## Enllaços externs

* Text del poema en lituà
* Traducció a l'anglès per Peter Tempest Arxivat 2013-05-13 a Wayback Machine.
# Casa Antoni Romaní Gubern

La Casa Antoni Romaní Gubern és una obra eclèctica de Capellades (Anoia) inclosa a l'Inventari del Patrimoni Arquitectònic de Catalunya.

## Descripció

Casa de tres pisos, amb balcons a tots ells, essent més petits les portes-balcons del tercer pis. Al primer pis presenta tres portes i una finestra. Els balcons i la cornisa (que presenta un lleuger desviament, adaptant-se a la forma del carrer) són sostinguts per mènsules que presenten palmetes a la part inferior i volutes a la superior. La casa és coberta a una vessant.

## Referències

* ↑ «Casa Antoni Romaní Gubern». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2018].
# Centre dels Demòcrates Socials

El Centre dels Demòcrates Socials (CDS) és un partit polític francès de centredreta, de convicció demòcrata-cristiana, fundat el 1976 de la fusió del Centre Demòcrata i del Centre Democràcia i Progrès. Un dels membres fundadors de la de la Unió per a la Democràcia Francesa en 1978, va constituir un grup parlamentari autònom el 1988 (Unió del Centre), després es fusionà amb el PSD i esdevingué Força Demòcrata el 1995, sota l'impuls de François Bayrou.
La seva ideologia és la democràcia cristiana. Efectivamnent, es remunta al catolicisme social d'Albert de Mun. Per a aquesta família política, l'Estat ha d'estar descentralitzat amb l'organització d'òrgans distints a nivell local i d'altres al servei de l'acció social.
Des de 1945, la democràcia cristiana es pronuncià a favor de la construcció europea i de la construcció d'òrgans supranacionals capaços de plantar cara als problemes d'ocupació, canvi climàtic, seguretat ciutadana i terrorisme. Es pronunciaren a favor de la cooperació entre els Estats europeus en aquestes famílies i la cració d'un intermedari supranacional amb poder superior als dels estats, com en una Europa federal.
Els representants d'aquesta tendència en els anys 1990 han estat François Bayrou, Dominique Baudis, Pierre Méhaignerie, Philippe Douste-Blazy, Bernard Stasi.
Els Jeunes Démocrates Sociaux (JDS) constituïren el moviment de joventut del CDS.

## Referències

* ↑ Steven Van Hecke i Emmanuel Gerard. «Christian democratic parties in Europe since the end of the Cold War» (en anglès) p. 271. Leuven University Press, 2004.
* ↑ Political Systems of the World. Allied Publishers, p. 115. ISBN 978-81-7023-307-7.
* ↑ Gary Marks; Carole Wilson «National Parties and the Contestation of Europe». A: Legitimacy and the European Union. Taylor & Francis, 1999, p. 126. ISBN 978-0-415-18188-4 [Consulta: 26 agost 2012].
* ↑ Emil J. Kirchner. Liberal Parties in Western Europe. Cambridge University Press, 1988, p. 408. ISBN 978-0-521-32394-9 [Consulta: 13 febrer 2013].
# Funció zeta

Una funció zeta (o funció ζ) és una funció formada per una suma d'infinites potències, o sigui que es pot expressar mitjançant una sèrie de Dirichlet:
    $\zeta (s)=\sum _{k=1}^{\infty }f(k)^{s}$
Hi ha diverses funcions matemàtiques que reben el nom de funció zeta, anomenades així per la lletra grega ζ:
* Funció zeta d'Airy
* Funció zeta d'Arakawa–Kaneko
* Funció zeta aritmètica
* Funció zeta d'Artin-Mazur
* Funció zeta de Barnes
* Funció zeta de Dedekind
* Funció zeta d'Epstein
* Funció zeta de Goss
* Funció zeta d'Hasse-Weil
* Funció zeta de Hurwitz
* Funció zeta d'Ihara
* Funció zeta d'Igusa
* Funció zeta de Lefschetz
* Funció zeta de Lerch
* Funció zeta local
* Funció zeta de Matsumoto
* Funció zeta de Minakshisundaram-Pleijel
* Funció zeta motívica
* Funció zeta múltiple
* Funció zeta p-àdica
* Funció zeta primer
* Funció zeta de Riemann
* Funció zeta de Ruelle
* Funció zeta de Selberg
* Funció zeta de Shintani
* Funció zeta de Weierstrass
* Funció zeta de Witten
Moltes d'aquestes funcions zeta estan íntimament relacionades i involucren una sèrie d'importants relacions entre elles. Hi ha consens entre els matemàtics que segurament existeix una teoria general que permetria unificar la majoria de la teoria de funcions zeta i sèries de Dirichlet; però al dia d'avui no s'ha descobert encara la naturalesa d'aquesta teoria general.
El teorema de Taniyama-Shimura és un dels avenços més recents en la direcció d'una comprensió generalitzada. Conjectures famoses relacionades inclouen la conjectura d'Artin, la conjectura de Birch i Swinnerton-Dyer i la hipòtesi de Riemann.
La teoria de les funcions L hauria de contenir la teoria de les funcions zeta; una funció L és potencialment un tipus «estrany o retorçat» de funció zeta. La classe S de Selberg és un intent de definir les funcions zeta axiomàticament, de manera que sigui possible estudiar les propietats de la classe, i així poder classificar als elements de la classe.
Malgrat que sona semblant, no s'han de confondre la funció zeta (ζ) amb la funció eta (η).

## Enllaços externs

* Llista de totes les funcions zeta conegudes Arxivat 2006-09-25 a Wayback Machine. (anglès)
# Criptobrancoïdeus

Els criptobrancoïdeus (Cryptobranchoidea) són un subordre d'urodels.

## Particularitats

Els criptobrancoïdeus actuals són originaris de l'est dels Estats Units, la Xina i el Japó. Es coneixen com a "salamandres primitives", en contrast amb els salamandroïdeus, o "salamandres avançades".
Alguns criptobrancoïdeus completament aquàtics, com els de la família Cryptobranchidae i els d'altres famílies extintes, se'ls coneix com a "salamandres gegants", degut a la seva gran mida. Les espècies de la família Hynobiidae, en canvi, són molt petites.

## Famílies

Actualment existeixen dues famílies. D'altres es varen extingir en altres èpoques.
* Cryptobranchidae
* Hynobiidae

## Referències

* ↑ Heying, Heather. «ADW:Family Cryptobranchidae: giant salamanders and hellbenders».
# Cal Jep de l'Oca

Cal Jep de l'Oca és un edifici de Castellar del Vallès (Vallès Occidental) inclòs a l'Inventari del Patrimoni Arquitectònic de Catalunya.

## Descripció

Es tracta d'una construcció situada prop del mas Crupell, al voltant del qual s'inicià al poble de Castellar. El frontis és asimètric perquè el casal fou dividit en dos habitatges. La teula té també una forma irregular i presenta dos nivells diferenciats, marcant dues teulades amb un vessant cadascuna. La seva distribució interior segueix les pautes típiques: planta, primer pis i les golfes.

## Història

La família ha conservat un llibre en el qual es van anotar la data de construcció de l'edifici i els impostos que pagaren.

## Referències

* 1 2 «Cal Jep de l'Oca». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 1r abril 2019].
# Constitució religiosa

* Per a altres significats, vegeu «Constitució (desambiguació)».
Les constitucions (del llatí constituere, és a dir ordenar, disposar) són el codi fonamental que regula la vida d'un institut religiós, que en conté les normes espirituals i jurídiques, segons el Codi de dret canònic: "les normes fonamentals relatives al govern de l'institut i a la disciplina dels membres, a llur incorporació i formació i també l'objecte propi dels vincles sagrats" (Codex iuris canonici, can. 587, § 1).
El Codi de dret canònic preveu que qualsevol congregació religiosa o orde religiós tingui unes constitucions (canon 587 del codi) per tal de guardar fidelment el carisma i la identitat de l'institut, d'acord amb la voluntat dels fundadors.
El codi ha d'ésser aprovat per la Santa Seu i només pot ésser modificat amb el consens previ d'aquesta.

## Referències

* ↑ Costituzioni religiose. BNCF
# HSG Nordhorn

El HSG Nordhorn-Lingen és un club d'handbol de la ciutat alemanya de Nordhorn. Fou fundat l'any 1981 al fusionar-se la secció d'handbol del TV Nordhorn i l'Eintracht Nordhorn. Actualment milita a la 1a Divisió de la Bundesliga alemanya on el seu millor resultat històric fou el subcampionat de la temporada 2001/02.
L'any 2007 perdé la final de la Copa EHF enfront del SC Magdeburg, això no obstant, a la temporada següent tornaren a arribar a la final, en aquesta ocasió enfront del FCK Copenhague, alçant-se en aquesta ocasió amb el seu, fins avui dia, únic títol internacional, car l'any 2009 perderen novament una final, la de la Recopa d'Europa d'handbol, enfront del Club Balonmano Valladolid.

## Palmarès

* 1 Copa EHF: 2008.

## Enllaços externs

* Web oficial (alemany)
# El Bosque (Cadis)

El Bosque és una localitat de la província de Cadis, Andalusia, Espanya. Se situa a la ribera del riu Majaceite, als contraforts de la Sierra de Albarracín. Forma part de la ruta dels pobles blancs i del Parc Natural de la Sierra de Grazalema. Avui dia viu del turisme, de l'elaboració d'embotits i formatges i d'indústries de gran tradició com la marroquineria i la fabricació de mobles artesans.

## Referències

* ↑ «Descubre el pueblo gaditano El Bosque - DISFRUTA CÁDIZ». Arxivat de l'original el 2021-06-25. [Consulta: 9 abril 2021].
# Carl Wieman

Carl Edwin Wieman (Corvallis, Oregon, 26 de març de 1951) és un físic i professor universitari estatunidenc guardonat amb el Premi Nobel de Física l'any 2001.

## Biografia

Va estudiar física a l'Institut Tecnològic de Massachusetts, on es va llicenciar el 1973, i posteriorment realitzà el seu doctorat a la Universitat Stanford, aconseguint-lo l'any 1977. Des de 1987 és professor de física a la Universitat de Colorado.

## Recerca científica

L'any 1995, al costat d'Eric Allin Cornell, fou el primer a sintetitzar el condensat de Bose-Einstein. Aquest condensat fou descrit el 1924 per Satyendra Nath Bose i Albert Einstein i suposava l'existència d'un nou estat de la matèria a més del sòlid, líquid, gasós i el plasma.
L'any 2000 fou guardonat amb el Premi Nobel de Física, juntament amb Conell i Wolfgang Ketterle, pels seus treballs al voltant del Condensat de Bose-Einstein.

## Enllaços externs

* Pàgina de l'Institut Nobel, Premi Nobel de Física 2001 (anglès)
# Funció zeta d'Airy

En matemàtiques, la funció zeta d'Airy, estudiada per Crandall (1996), és una funció anàloga a la funció zeta de Riemann i relacionada amb els zeros de la funció d'Airy.

## Definició

La funció d'Airy
    $\mathrm {Ai} (x)={\frac {1}{\pi }}\int _{0}^{\infty }\cos \left({\tfrac {1}{3}}t^{3}+xt\right)\,dt,$
és positiva per a $x$ positius, però oscil·la per a valors negatius de $x$; la seqüència de valors de $x$ per als quals $Ai(x)=0$, classificada pels seus valors absoluts, són anomenats els zeros Airy i es denoten a$_1$, a₂, ...
La funció zeta d'Airy és la funció definida a partir d'aquesta seqüència de zeros per la sèrie
    $\zeta _{\mathrm {Ai} }(s)=\sum _{i=1}^{\infty }{\frac {1}{|a_{i}|^{s}}}.$
Aquesta sèrie convergeix quan la part real de $s$ és més gran que 3/2, i es pot estendre per continuació analítica a altres valors de $s$.

## Avaluació en nombres enters

Igual que la funció zeta de Riemann, on el valor $\zeta (2)=\pi ^{2}/6$ és la solució al problema de Basilea, la funció zeta d'Airy es pot avaluar exactament en $s=2$:
    $\zeta _{\mathrm {Ai} }(2)=\sum _{i=1}^{\infty }{\frac {1}{a_{i}^{2}}}={\frac {3^{5/3}\Gamma ^{4}({\frac {2}{3}})}{4\pi ^{2}}},$
on Γ és la funció gamma, una variant contínua del factorial. També són possibles avaluacions similars per als valors sencers més grans de $s$.
Es conjectura que la prolongació analítica de la funció zeta d'Airy avaluat en 1 és
    $\zeta _{\mathrm {Ai} }(1)={\frac {-3^{-2/3}\Gamma ({\frac {2}{3}})}{\Gamma ({\frac {4}{3}})}}.$

## Referències

* Crandall, Richard E. «On the quantum zeta function». Journal of Physics. A. Mathematical and General, 29, 21, 1996, p. 6795–6816. DOI: 10.1088/0305-4470/29/21/014. ISSN: 0305-4470.

## Enllaços externs

* Weisstein, Eric W., «Airy Zeta Function» a MathWorld (en anglès).
# Campionat de França d'hoquei sobre patins femení

El Campionat de França d'hoquei sobre patins femení (en francès: Championnat de France féminin de rink hockey), denominat National 1 Féminine, és una competició esportiva de clubs francesos d'hoquei sobre patins, creat la temporada 1995-96. De caràcter anual està organitzada per la Federació francesa d'hoquei sobre patins. Hi participen set equips que disputen el torneig en format de lligueta a dues voltes. L'equip amb més punts al final de la competició és considerat campió de França d'hoquei sobre patins. Els tres primers classificats de la competició participen a la Copa d'Europa d'hoquei sobre patins femenina de la temporada següent.
El dominador de la competició és l'Union Sportive Coutras Rink Hockey amb onze títols.

## Historial

* En negreta = Equip guanyador
* (1) = Nombre de campionats
* Nota: Noms dels equips segons l'època
| Edició | Temporada | Campió | Subcampió |
| I | 1995-96 | ASPTT Bordeaux (1) | RSC Wasquehal |
| II | 1996-97 | RSC Wasquehal (1) | ASPTT Bordeaux |
| III | 1997-98 | ASPTT Bordeaux (2) | SA Mérignac |
| IV | 1998-99 | ASPTT Bordeaux (3) | US Villejuif |
| V | 1999-00 | CR Aquitaine (1) | US Villejuif |
| VI | 2000-01 | US Coutras (1) | US Villejuif |
| VII | 2001-02 | CD Seine St Denis (1) | US Coutras |
| VIII | 2002-03 | CS Noisy-le-Grand (1) | US Coutras |
| IX | 2003-04 | US Coutras (2) | CS Noisy-le-Grand |
| X | 2004-05 | CS Noisy-le-Grand (2) | US Coutras |
| XI | 2005-06 | CS Noisy-le-Grand (3) | US Coutras |
| XII | 2006-07 | CS Noisy-le-Grand (4) | US Coutras |
| XIII | 2007-08 | CS Noisy-le-Grand (5) | US Coutras |
| XIV | 2008-09 | US Coutras (3) | CS Noisy-le-Grand |
| XV | 2009-10 | CS Noisy-le-Grand (6) | US Coutras |
| XVI | 2010-11 | US Coutras (4) | CS Noisy-le-Grand |
| XVII | 2011-12 | US Coutras (5) | CS Noisy-le-Grand |
| XVIII | 2012-13 | US Coutras (6) | CS Noisy-le-Grand |
| XIX | 2013-14 | CS Noisy-le-Grand (7) | US Coutras |
| XX | 2014-15 | US Coutras (7) | CS Noisy-le-Grand |
| XXI | 2015-16 | US Coutras (8) | SA Mérignac |
| XXII | 2016-17 | US Coutras (9) | CS Noisy-le-Grand |
| XXIII | 2017-18 | US Coutras (10) | SA Mérignac |
| XXIV | 2018-19 | US Coutras (11) | SA Mérignac |
| XXV | 2019-20 | | |
| XXVI | 2020-21 | | |

## Referències

* ↑ «Championnat de France N1 dames de rink-hockey» (en francès). Rollerenligne. Arxivat de l'original el 2021-01-14. [Consulta: 12 gener 2021].
* 1 2 3 «N1F. L'US Coutras couronnée à Nantes». Ouest-France, 21-04-2013. [Consulta: 12 gener 2021].